**Ruža Jozić, školska knjižničarka GIMNAZIJE SESVETE**

**RAD S MATURANTIMA – Uvođenje učenika za pripremu DRŽAVNE MATURE**

Kako bi se i školska knjižnica uključila u uspješnu pripremu maturanata za državnu maturu, knjižničarka svake godine u dogovoru s razrednicima ili s pojedinim predmetnim nastavnicima organizira u školskoj knjižnici nastavne sate. Obično je to početkom 2. polugodišta, kada učenici najčešće i kreću na neke organizirane pripreme i počinju se ozbiljnije pripremati za pojedine predmete. Iskustvo nam je pokazalo da pripremljeni učenici uspješnije polažu državnu maturu, manje je nepoznanica i rezultati su puno bolji. Na ovom satu knjižničarka upozna učenike iz svih nastavnih predmeta s priručnicima za pripremu državne mature, koji su tiskani od raznih nakladnika, a knjižnica ih posjeduje u svom fondu najčešće po pet komada svakog naslova. Iako su objavljeni ispitni katalozi i književna djela iz Hrvatskog jezika za esej na državnoj maturi, knjižničarka još jednom pročita naslove svih književnih djela za višu i nižu razinu. Ovo je poziv učenicima da neka djela koja su zaboravili, možda uopće nisu pročitali, preskočili ili ih se naprosto manje sjećaju, posude ponovo i pročitaju dok još nije kasno.

Ako dogovorimo nastavni sat za maturante s predmetnim nastavnikom, onda je to još korisnije, jer na tom satu učenici upoznaju i sva temeljna i kapitalna djela iz pojedinog predmeta, odnosno stručne skupine .

|  |  |  |  |
| --- | --- | --- | --- |
| **Razred** | **Razrednik** | **Datum**  **i sat** | **napomena** |
| **4. a** |  |  | Knjižničarka |
| **4. b** |  |  | knjižničarka |
| **4. c** |  |  | knjižničarka |
| **4. d** |  |  | knjižničarka |
| **4. e** |  |  | knjižničarka |
| **Cilj i namjena sadržaja** | **Aktivnost knjižničara** | **Aktivnost učenika** | **Očekivani ishodi** |
| ***MATURA NIJE BAUK, AKO SE DOBRO I NA VRIJEME PRIPREMIŠ!***   * Upoznati učenike 4. razreda sa svim izdanjima priručnika koji im mogu pomoći u boljoj pripremi državne mature, a nalaze se u fondu školske knjižnice. * Predstaviti učenicima priručnike raznih nakladnika i za sve nastavne predmet iz kojih se polaže državna matura. * Predstaviti im i svu pomoćnu literaturu iz fonda školske knjižnice iz svih nastavnih predmeta: zbirke zadataka, gramatike, novi pravopis za hrvatski jezik, kao i priručnike iz područja opće kulture i psihologije, radi boljeg rješavanja prijemnih ispita na nekim fakultetima. * Potaknuti učenike da na vrijeme krenu s pripremama za DM, individualno ili u nekoj ciljanoj grupi. | Pripremiti sve priručnike za DM koji se nalaze u fondu školske knjižnice i pokazati ih učenicima.  Omogućiti učenicima da posude sve potrebne priručnike za neki kraći rok, kako bi svi zainteresirani učenici došli do priručnika.  Pokazati i svu dodatnu, priručnu literaturu koja im je potrebna za bolju pripremu DM: pravopis i gramatike za sve jezike, zbirke zadataka iz prirodoslovnih predmeta; priručnike za pisanje eseja, priručnike iz opće kulture prema interesu učenika; razne priručnike za testove intelektualne sposobnosti ili prijemne ispite na fakultetima. | **Prelistati Ispitne kataloge NCVVO-a , za potrebne nast. predmete!**  Učenici na satu prelistavaju sve ponuđene priručnike, upoznaju što im sve nudi školska knjižnica.  Učenici mogu posuditi i svu dodatnu priručnu literaturu, koja im može pomoći u boljoj pripremi DM.  **Uključi se u neki oblik priprema!** | -Učenici su informirani,  - znaju što ih očekuje na DM,  - znaju što mogu iskoristiti od ponuđenih priručnika,  - znaju kako se najbolje pripremiti,  -pripremljeni učenici s boljim samopouzdanjem izlaze na DM  -učenici bolje usvajaju sistematizirano znanje iz potrebnih predmeta za DM i sl.  **USPJEŠNO POLOŽENA MATURA!** |

**DRŽAVNA MATURA**

**Književna ispitna djela za školski esej u školskoj godini**

**2016./2017. za višu razinu ispita jesu:**

1. **Andrić, Ivo: Prokleta avlija**
2. Camus, Albert: Stranac
3. Cihlar Nehajev, Milutin: Bijeg
4. Dostojevski, Fjodor Mihajlovič: Zločin i kazna
5. Držić, Marin: Dundo Maroje
6. Kafka, Franz: Preobrazba
7. Krleža, Miroslav: Gospoda Glembajevi
8. Krleža, Miroslav: Povratak Filipa Latinovicza
9. **Marinković, Ranko: Kiklop**
10. Novak, Vjenceslav: Posljednji Stipančići
11. Salinger, Jerome David: Lovac u žitu
12. Shakespeare, William: Hamlet
13. Sofoklo: Antigona
14. Šimić, Antun Branko: Preobraženja.
15. Flaubert, Gustave: Gospođa Bovary
16. Goethe, Johann Wolfgang: Patnje mladoga Werthera
17. Poe, Edgar Allan: Crni mačak
18. Šoljan, Antun: Kratki izlet.

**Osnovna razina - 9 književnih djela:**

**Književna ispitna djela za školski esej u školskoj godini**

**2016./2017. za osnovnu razinu ispita jesu:**

1. Andrić, Ivo: Prokleta avlija

2. Goethe, Johann Wolfgang: Patnje mladoga Werthera

3. Ibsen, Henrik: Nora

4. Krleža, Miroslav: Gospoda Glembajevi

5. Matoš, Antun Gustav: Pjesme

6. Novak, Vjenceslav: Posljednji Stipančići

7. Shakespeare, William: Hamlet

8. Sofoklo: Antigona.